Motoare de căutare
Disciplina: Informatică și TIC        Clasa: a 5-a
Nume elev: ____________________        Data: ____________
1. Explică, cu cuvintele tale, ce este un motor de căutare și scrie numele a două motoare de căutare, împreună cu adresele lor web.

2. Ce sunt cuvintele-cheie? Andrei vrea să afle la ce înălțime se află vârful Moldoveanu. Propune cuvintele-cheie pe care le-ar putea scrie în motorul de căutare.

3. Maria vrea să găsească informații despre fructul portocală, dar printre rezultate apar multe pagini despre culoarea portocalie. Scrie ce ar trebui să introducă în motorul de căutare, folosind una dintre regulile de căutare învățate, și explică rolul semnului folosit.

4. Ioana vrea să găsească versurile poeziei „Somnoroase păsărele” de Mihai Eminescu. Scrie cum ar trebui să introducă textul în motorul de căutare, astfel încât să primească paginile care conțin exact acest titlu. Explică de ce.

5. Ce rezultate crezi că vei obține dacă vei căuta: jocuri * matematică? Dă două exemple de texte care s-ar putea potrivi cu această căutare și explică ce înseamnă semnul „*”.

6. Enumeră trei facilități pe care le oferă motorul de căutare Google (de exemplu, legate de modul în care introduci cuvintele-cheie sau de modul în care vezi rezultatele). Pentru căutarea vocală, precizează ce echipament este obligatoriu.

7. Explică diferența dintre descărcarea de fișiere (download) și încărcarea de fișiere (upload). Dă câte un exemplu din viața ta pentru fiecare.

8. Pentru un proiect la școală despre ursul brun, ai găsit pe internet un text și o fotografie. Explică ce trebuie să faci ca să le folosești corect în proiect, respectând drepturile de autor.

